data.title: Trapero demana a la fiscalia que aclareixi si se l'acusa de rebel·lió o de sedició
data.context: El major dels Mossos d'Esquadra Josep Lluís Trapero ha presentat un escrit a l'Audiència espanyola en què reclama a la fiscalia que aclareixi si mantindrà l'acusació per rebel·lió, per la qual cosa li demanen onze anys de presó, o si pel contrari ho qualificarà de sedició, en línia amb la sentència contra el procés. La defensa de Trapero i de la intendenta dels Mossos Teresa Laplana exposa en el document, datat de l'11 de novembre, que als seus representats se'ls atribueix una participació 'afegida' en els fets de la tardor de 2017 que van ser 'ideats pels processats' en el judici contra el procés del Suprem. Segons l'opinió de la defensa del major dels Mossos, 'resulta impossible, després del dictat de la sentència del Tribunal Suprem, qualificar de delicte de rebel·lió la conducta dels tres processats en aquesta causa, quan estarien participant en el “pla ideat” pels processats condemnats per un delicte de sedició'. Si és sedició, potser no és competent L'escrit planteja, a més, que si la fiscalia qualifica de sedició en els termes descrits pel Suprem, es podria plantejar si l'Audiència espanyola és competent per jutjar-los, ja que ha resolt en dues ocasions que només ho és quan els delictes tenen finalitats rebels, i segons la sentència contra el procés, aquest no seria el cas. La defensa de Trapero entén que la sedició per la qual s'han condemnat als presos polítics no tindria finalitats rebels ni l'objectiu d'atemptar contra la forma de govern o subvertir l'ordre constitucional, que és la casuística en la qual l'Audiència espanyola reconeix ser competent per instruir i jutjar aquest tipus de delicte. En el cas que no fos competent, haurien de ser jutjats per l'Audiència Provincial de Barcelona.
data.text: a l'Audiència espanyola
data.id: P_112_C_112_Q1
data.question: On ha presentat un escrit el major Josep Lluís Trapero?
data.text: l'Audiència Provincial de Barcelona
data.id: P_112_C_112_Q2
data.question: En cas que l'audiència espanyola no fos competent qui hauria de jutjar a Trapero?
data.text: 11 de novembre
data.id: P_112_C_112_Q3
data.question: Quina data hi ha al document presentat a l'Audiència?